एसजेवीएन के अध्यक्ष एवं प्रबंध निदेशक श्री नन्द लाल शर्मा ने बाढ़ चेतावनी प्रणाली के बारे में अवगत करवाते हुए बताया कि सतलुज नदी के जल स्तर बढ़ने पर इस बाढ़ चेतावनी प्रणाली द्वारा सतलुज नदी के किनारे 15 किमी तक चेतावनी दी जा सकती है। इस प्रणाली के तहत 5 दूरवर्ती स्थानों पर अत्याधुनिक लाऊड स्पीकर व सायरन लगाए गए हैं जो जल स्तर के बढ़ने पर स्वतः सक्रिय हो जाएंगे और इस प्रणाली के लगने से जानमाल को होने वाली क्षति से बचा जा सकेगा।